BAY รายได้ค่าฟีลด-ค่าใช้จ่ายเพิ่ม ฉุดกำไรปี 65 ลด 9%
BAY กำไรปี 65 ลด 9% เหลือ 3.07 หมื่นลบ. จากปีก่อนกำไร 3.38 หมื่นลบ. หลังรายได้ที่มิใช่ดอกเบี้ยลด-ค่าใช้จ่ายดำเนินงานเพิ่ม
BAY รายได้ที่มิใช่ดอกเบี้ยลด-ค่าใช้จ่ายดำเนินงานเพิ่ม ฉุดกำไรปี 65 ลด 9% เหลือ 3.07 หมื่นลบ.
19 ม.ค. 2566

ธนาคารกรุงศรีอยุธยา จำกัด (มหาชน) หรือ BAY รายงานผลการดำเนินงานงวดปี 65 สิ้นสุดวันที่ 31 ธ.ค.65 ดังนี้

ทั้งนี้ธนาคารมีรายได้ที่มิใช่ดอกเบี้ยในปี 65 อยู่ที่จำนวน 32,638 ล้านบาท ลดลงจำนวน 1,561 ล้านบาท หรือร้อยละ 4.6 จากปี 2564 โดยมีปัจจัยหลักมาจากการลดลงของกําไรจากการขายสินเชื่อที่ตัดจําหน่ายแล้ว รวมทั้งมีค่าใช้จ่ายในการดำเนินงานอื่นๆ อยู่ที่ 51,035 ล้านบาท เพิ่มขึ้น 2,081 ล้านบาท หรือร้อยละ 4.3 จากปี 2564 สอดคล้องกับการฟื้นตัวของกิจกรรมทางเศรษฐกิจ
อย่างไรก็ดีในปี 2565 ผลขาดทุนด้านเครดิตที่คาดว่าจะเกิดขึ้นอยู่ที่จำนวน 26,652 ล้านบาท หรือคิดเป็นสัดส่วนการตั้งสำรองต่อสินเชื่อรวมที่ 136 เบสิสพอยท์ เทียบกับระดับที่ 167 เบสิสพอยท์ ในปี 2564 ซึ่งลดลงจำนวน 4,952 ล้านบาท หรือร้อยละ 15.7 โดยมีปัจจัยสนับสนุนจากผลขาดทุนด้านเครดิตที่คาดว่าจะเกิดขึ้นที่กลับมาอยู่ในระดับปกติหลังการผ่อนคลายมาตรการป้องกันและผลกระทบจากแพร่ระบาดของโรคติดเชื้อไวรัสโคโรนา 2019